കിരാലൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് കിരാലൂർ. കുന്നംകുളം താലൂക്കിലുള്ള വേലൂർ ഗ്രാമപഞ്ചായത്തിന്റെ ഭാഗമാണിത്.

കുന്നംകുളം താലൂക്കിൻ്റെയും വേലൂർ പഞ്ചായത്തിന്റെയും ഏറ്റവും തെക്കേ അറ്റത്തുള്ള സ്ഥലമാണ് കിരാലൂർ. മുണ്ടൂരിൽനിന്നും വേലൂരിലേക്ക് പോകുന്ന പാതയിലൂടെ ഏകദേശം രണ്ട് കിലോമീറ്റർ സഞ്ചരിച്ചാൽ കിരാലൂരായി. ഈ പാതയ്ക്ക് പുറമെ കിരാലൂരിനെ ആറമ്പിള്ളി, കൊള്ളന്നൂർ വഴി പുറ്റേക്കരയുമായി ബന്ധിപ്പിക്കുന്ന പാതയും താമരതുരുത്തി, തങ്ങാലൂർ വഴി അവണൂരുമായി ബന്ധിപ്പിക്കുന്ന പാതയും നിലവിലുണ്ട്.

അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ